recursal/SuperWikiNEXT-32B huggingface dataset:
**Kaarlo Ilmari Mustonen** (s. 28. joulukuuta 1927 Oulujoki) on suomalainen eläköitynyt diplomi-insinööri ja autokorialan yrittäjä ja yritysjohtaja, joka on saanut teollisuusneuvoksen arvonimen.

Mustosen vanhemmat olivat selluloosankeittäjä Kaarlo Rafael Mustonen ja Saimi Sofia Finne. Hän avioitui 1954 Suoma Alma Heikkisen kanssa. Mustonen tuli ylioppilaaksi Oulun lyseosta 1948 ja valmistui diplomi-insinööriksi Teknillisen korkeakoulun koneenrakennusosastolta 1954. Hän oli VW-Auto Oy:n huoltopäällikkö 1954–1956, Teijon Tehtaat Oy:n isännöitsijä 1957–1962, Oy Uusi Autokoriteollisuus Ab:n, vuodesta 1964 Oy Wiima Ab, paikallisjohtaja 1962–1965, Trailer-Auto Oy:n perustaja ja toimitusjohtaja 1964–1972, Wihuri-Yhtymä Oy:n kehittelyosaston johtaja 1969–1976 ja Oy Wiima Ab:n toimitusjohtaja 1977–1987, omistaja 1979–1990 ja hallituksen puheenjohtaja 1987–1990. Mustonen oli myös Insinööritoimisto Kuljetusala Ky:n yhtiömies 1967–1995 ja Suomen Autoteollisuus Oy:n osakas 2004–2010 sekä Carrus Delta Oy:n osakas 2008–2020 ja hallituksen puheenjohtaja. Hänellä oli lisäksi liike-elämän ja muita asiantuntija- ja luottamustehtäviä. Teollisuusneuvoksen arvonimen Mustonen sai 1988.

Lähteet
-------

1. 1 2  Kelk, Karli: Teollisuusneuvos Ilmari Mustonen (1927–). *Suomen talouselämän vaikuttajat* -verkkojulkaisu (maksullinen). 15.10.2014. Suomalaisen Kirjallisuuden Seura. Viitattu 18.11.2023.
2. ↑  Kiitokorin pääomistaja ja toimitusjohtaja vaihtuivat.  *Etelä-Suomen Sanomat*, 28.10.2020, nro 292, s. 12. Kansalliskirjasto. Viitattu 18.11.2023.
**Matti Vainio** (s. 1946) on suomalainen professori emeritus, joka on työskennellyt muun muassa Helsingin ja Jyväskylän yliopistoissa ja kirjoittanut lukuisia tietokirjoja. Vainio on Helsingin yliopiston dosentti.

Ura
---

Ennen yliopistouraansa Vainio työskenteli Kuopion kaupunginorkesterin viulistina ja musiikkitoimittajana Yleisradiossa.

Hän oli Jyväskylän yliopiston taidekasvatuksen professorina vuosina 1973–1977. Tämän jälkeen Vainio toimi vanhempana tutkijana Lontoon yliopiston musiikkikasvatuksen laitoksella syyskesästä 1977 syyskesään 1978. Sieltä hän siirtyi Helsingin yliopiston musiikkitieteen assistentiksi ja apulaisprofessoriksi vuosiksi 1979–1982. Sen jälkeen hän työskenteli professorina Budapestin yliopistossa (ELTE) syksystä 1982 syyskesään 1985. Vuosina 1986–2009 Vainio oli musiikkitieteen professorina Jyväskylän yliopistossa. Hän oli Göttingenin yliopiston vieraileva professori syyskesästä 1993 syyskesään 1995.

Vainio on kirjoittanut runsaat kaksikymmentä kirjaa suomalaisen musiikkikulttuurin alalta. Kirjoissaan hän on käsitellyt muun muassa Elmer Diktoniusta, Aino Acktéta, Robert Kajanusta, P. J. Hannikaista ja Fredrik Paciusta sekä musiikkialan instituutioita, kuten Helsingin kaupunginorkesteria, Suomen ja Englannin musiikkikasvatuksen vaiheita. Hän on myös kirjoittanut unkariksi suomalaisen musiikin historiasta.

Vuonna 2003 Vainio sai valtion tiedonjulkistamispalkinnon Robert Kajanus -kirjastaan *Nouskaa aatteet!*, joka oli myös Tietokirjallisuuden Finlandia -palkintoehdokkaana.

Lähteet
-------

1. 1 2 3 4 5 6 7  Matti Vainio *Otava*. Viitattu 14.11.2023.
2. ↑  Kohtauspaikka: Helena Hannikaisen vieraana professori Matti Vainio | Kohtauspaikka | Yle Areena – podcastit *areena.yle.fi*. Viitattu 14.11.2023.
3. 1 2 3 4  Matti Vainio *Helsingin yliopisto*. Viitattu 14.11.2023.
Institut finlandais'n julkisivu.
**Suomen Ranskan instituutti** (ransk. **Institut finlandais**) on suomalainen kulttuuri-instituutti Pariisissa. Se sijaitsee Pariisin latinalaiskorttelissa osoitteessa 60 Rue des Écoles ja avattiin yleisölle vuonna 1990.

Instituutin johtajana on toiminut syksystä 2018 alkaen Johanna Råman.

Toiminta
--------

Instituutin toiminnan keskiössä on tuottaa monimuotoista kulttuuriohjelmistoa yhteistyössä kansainvälisten luovien alojen toimijoiden kanssa instituutin omissa tiloissa ja sen ulkopuolella. Instituutin toiminnalla vahvistetaan kansainvälistä keskustelua eri taiteen ja luovien alojen kontekstissa, esimerkiksi muotoilun, muodin, arkkitehtuurin ja elokuvien aloilla.

Instituutin päärahoittajana toimii Suomen opetus- ja kulttuuriministeriö. Instituutti saa myös projektiluontoista rahoitusta yksityisiltä säätiöiltä ja organisaatioilta. Vuonna 2021 toimintaa rahoittivat ministeriön lisäksi Alfred Kordelinin säätiö, Suomen Kulttuurirahasto, Jenny ja Antti Wihurin rahasto, Svenska kulturfonden, Opetushallitus, Nordisk Kulturfond ja Pro Helvetia.

Instituutin aiempina johtajina ovat toimineet muun muassa Meena Kaunisto, Marja Sakari, Marjatta Levanto, Iris Schwanck ja Kimmo Pasanen.*lähde?* Instituutin ensimmäisenä johtajana toimi Tarmo Kunnas (1989–1995).

Instituutin tilat
-----------------

Instituutin rakennus valmistui vuonna 1862 osana Hausmannin kaupunkiuudistusta. Tilat on suunnitellut arkkitehti Juhani Pallasmaa. Ne sijaitsevat entisessä Cinéma de Cluny -elokuvateatterissa, joka lopetti toimintansa vuonna 1985. Tilat toimivat kansainvälisenä kohtauspaikkana ja alustana suomalaisen kulttuurin, osaamisen ja yhteiskuntaelämän esittelylle. Tilat remontoitiin vuosina 2017–2018 ja avattiin yleisölle jälleen heinäkuussa 2018.

Instituutin tiloissa on muun muassa kahvila, galleria ja elokuvateatteri. Instituutin isossa salissa toimii Coutume Institut -kahvila, ja tilassa järjestetään säännöllisesti julkistus- ja keskustelutilaisuuksia. Kahvilan salin ikkunoista avautuu näkymä vastapäätä sijaitsevaan Musée de Clunyyn. Rue des Écoles’n puolella sijaitsevassa Galeriessa järjestetään vaihtuvia näyttelyitä, jotka tuovat esiin suomalaista taidetta ja muotoilua. Alakerran 60-paikkaisessa auditoriumissa esitetääm muun muassa elokuvia ja tarjotaan suomen kielikursseja.

Lähteet
-------

1. 1 2 3 4 5 6 7  Tietoa meistä Institut finlandais. Viitattu 18.11.2021.
2. ↑  Suomen Ranskan instituutin uudeksi johtajaksi Johanna Råman  6.4.2018. Suomen kulttuuri- ja tiedeinstituutit ry. Viitattu 18.11.2021.
3. ↑  Lehtinen, Aki Petteri: Professori Kunnas härnäsi Pariisissa *HS.fi*.  13.12.2010. Viitattu 18.11.2021.
4. 1 2  Mononen, Hanna-Katariina: Salutations de Finlande.  *Asun-lehti*, 2018, nro 11, s. 122–127. Artikkeli instituutin verkkosivuilla (pdf). Viitattu 18.11.2021.

Aiheesta muualla
----------------

* Suomen Ranskan instituutin kotisivut
**Wiktor Kolaja** (s. 4. elokuuta 2003 Łabunki, Zamośćin piirikunta) on puolalainen kevytsarjan karateka. Hän saavutti Kyokushinissa EM-pronssia 2021.

Kilpaura
--------

Kolaja saavutti marraskuussa 2021 EM-pronssia kotikisoissaan. Hän eteni suoraan toiselle kierrokselle, jossa Kolaja kohtasi Albert Reyesin. Voitettuaan Reyesin hän kohtasi välierissä Georgi Krutyhin, jolle Kolaja hävisi. Pronssiottelussa hän voitti Michał Kalmusin. Lokakuussa Kolaja oli mukana Puolan Openissa, jossa hän saavutti pronssia.

Kesäkuussa 2022 Kolaja oli mukana Bulgarian EM-kilpailuissa. Hän voitti avauskierroksella Hossein Jahanbakhshin, mutta putosi jatkosta toisella kierroksella hävittyään tuomariäänin Aleksandar Stoimenoville. Lokakuussa hän saavutti pronssia Puolan Openissa edellisvuoden tapaan. Marraskuussa Kolaja oli mukana EM-kilpailujen avoimessa painoluokassa Euroopan Openissa, jossa hän sijoittui viidenneksi. Kolaja voitti avauskierroksella Ali Zeghbabin tuomariäänin ja eteni suoraan puolivälieriin toisen otteluparin puututtua. Hän kohtasi seuraavaksi Alejandro Navarron, jolle Kolaja hävisi tuomariäänin.

Toukokuussa 2023 hän kilpaili Puolan EM-kilpailuissa, tällä kertaa keskisarjassa. Kolaja putosi jatkosta alkukierroksella.

Lähteet
-------

1. 1 2  EC2021-DrabinkiKumite-1 *ikopoland.com* Viitattu 10.11.2022 (englanniksi)
2. ↑  Polish Open Weight Championships *kyokushinresults.com* Viitattu 10.11.2022 (englanniksi)
3. ↑  EC Varna Draw Kumite Sunday *ikopoland.com* Viitattu 10.11.2022 (englanniksi)
4. ↑  19th European Open Karate Kyokushin Championships Sunday Kumite Results *ikopoland.com* Viitattu 10.11.2022 (englanniksi)
5. ↑  The 36th European Weight Category Karate Championship – Draws (IKO) *kyokushinkarate.news* 15.5.2023 Viitattu 21.5.2023 (englanniksi)
**Lommelevin lurit** (äännetään *luuri*) ovat Skandinavian pronssikulttuurissa käytössä olleet lurit, jotka olivat pronssisia puhallinsoittimia. Ne löytyivät Lommelevista, Nørre-Alslevin kylässä Falsterissa, Tanskasta vuonna 1846. Lurit olivat tutkijoiden mukaan uskonnollissävytteisten rituaalisten tilaisuuksien seremoniasoittimia. Nämä lurit ajoitetaan Monteliuksen periodille IV eli 1100–900 eaa.

Historiaa
---------

Lurit löytyivät, kun maanviljelijä Peter Madsen oli kaivamassa pienellä suolla turvetta. Työmaalta löytyi kaksi pronssimiekkaa ja lurinkappaleita. Lureja osoittautui olevan kaksi. Esineet löytyivät turpeen ja pohjahiekan rajakohdassa muutaman metrin päässä toisistaan. Samassa yhteydessä löytyi piikivestä valmistettu taltta, jossa oli löydettäessä puukahva. Puuosa kuitenkin mureni käsiin sitä kosketeltaessa. Löydöt toimitti Tanskan kansallismuseon edeltäjälle (*Museet for nordiske Oldsager*) oikeusneuvos H. Stampe lokakuussa 1846.

Myöhemmin saman alkutalven aikana kävi Stampe maatilalla uudelleen, ja kirjoitti museolle suon olevan täynä ihmistenluita ja joitakin esineitä. Hän pyysi lupaa suorittaa tutkimuksia seuraavana kesänä valvoen niitä itse. Samalla hän lähetti lisää lurin kappaleita museolle. Saman talven aikana Madsen löysi samasta suosta 12 kyynärän päästä pronssikilven, joka ajoitettiin myöhäiselle pronssikaudelle. Stampe toimitti kilven museolle ja palkkion vuorostaan Madsenille. Lurit säilytetään Tanskan kansallismuseossa, ja ne on luetteloitu tunnuksella B9434.

Lurit ovat löytyneet lähes aina suoturpeesta. Suohon ne ovat yleensä joutuneet, kun jumalille on toimitettu votiivilahjoina uhrattavia esineitä upottamalla ne lampiin tai meren lahtiin. Tähän suohon oli ilmeisesti uhrattu myös lukuisia ihmisiä.

Kuvaus
------

Lurit olivat löydettäessä palasina ja niistä voitiin muodostaa kahden lurin osat. Lurit olivat erikätiset eli ne oli valmistettu vasen- ja oikeakätisesti kiertävistä putkista. Vain toisen lurin suuaukon koristekiekko oli osittain säilynyt; toisen koristekiekko oli kadonnut. Vasenkätisesti kiertyvässä lurissa oli kantamista varten ketju tallella ja sen kantoketjussa vuorottelivat lenkit ja napit toisiaan.

Lähteet
-------

1. 1 2 3 4  Lommelevin lurit Tanskan kansallismuseo. Viitattu 4.5.2018. (tanskaksi)
2. ↑  Jensen, Jørgen: Offergaverne *Den Store Danske*. Gyldendal. Viitattu 4.5.2018. (tanskaksi)
**GameFAQs** on Internet-sivusto, joka tarjoaa ilmaiseksi tuhansia ohjeita, oppaita, huijauskoodeja ja pelitallennuksia tietokone- ja videopeleihin. GameFAQsin perusti Jeff "CJayC" Veasey joulukuussa 1995 ja sivusto on pikkuhiljaa kasvanut yhdeksi Internetin suurimmista pelitietokannoista.

Rekisteröinti sivustolle mahdollistaa kirjoittamisen keskustelualueelle, jossa on yli 260 miljoonaa viestiä 3,2 miljoonalta käyttäjältä*milloin?*, ja omien tekstien lisäämisen. Lähes kaikki sisältö on GameFAQsin käyttäjien lisäämiä, mutta melkein kaikki sivustolle lähetetty materiaali tarkastetaan ennen julkaisua.
GameFAQsin keskustelualueet oli vuosina 2004–2012 jaettu GameSpotin kanssa, jonka CBS myös omisti, ja ne päätyivät vain-luku-tilassa GameSpotin alaisuuteen vuonna 2012.

Vuodesta 2003 lähtien GameFAQsin on omisti kokonaan CNET Networks. Vuonna 2022 sivusto päätyi Red Ventures -firman kautta Fandomin omistukseen.

Lähteet
-------

1. ↑

Aiheesta muualla
----------------

* GameFAQs
* GameSpot – GameFAQsin tytäryhtiö
* GameFAQsin keskustelualue (Arkistoitu – Internet Archive)
**Guangzhou International Finance Center** tai **Guangzhou West Tower** on 105-kerroksinen, 438,6 metriä korkea pilvenpiirtäjä Zhujiang xilulla Tianhen alueella Kantonissa, Guangdongissa Kiinassa. Se on maailman korkein rakennus, jonka katolla on helikopterikenttä. Vuonna 2010 valmistui myös maailman toiseksi korkein rakennuksen katolla oleva helikopterikenttä: Pekingin China World Trade Center Tower III, jonka katolla sijaitseva helikopterikenttä on 330 metriä korkealla. Molemmat rakennukset ovat korkeampia kuin US Bank Tower, joka oli edellinen ennätys vuosina 1989–2010, jonka katolla sijaitseva helikopterikenttä on vain 310,3 metriä korkealla.

WilkinsonEyren suunnitteleman rakennuksen rakennustyöt alkoivat joulukuussa 2005 ja valmistuivat vuonna 2010. Rakennus toimii konferenssikeskuksena, hotelli- ja toimistorakennuksena. Kerrokset 1–66 ovat toimistotiloja, kerrokset 67 ja 68 ovat mekaanisia laitteita, kerroksissa 69–98 on Four Seasons Hotel, jonka aula on 70. kerroksessa ja kerrokset 99 ja 100 ovat näköalatasanteina.

Rakennus tunnettiin aiemmin nimellä Guangzhou West Tower, ja siihen liittyi hanke, ehdotettu Guangzhou East Tower, joka 475 metrin korkeudessa olisi ollut vielä korkeampi, vaikka Kohn Pedersen on myöntänyt projektille toisenlaisen suunnittelun. Fox, 530 m Guangzhoun CTF Finance Centre.*selvennä*

Rakennus voitti RIBA 2012 Lubetkin -palkinnon.

Lähteet
-------

1. ↑  Guangzhou International Finance Center - The Skyscraper Center *www.skyscrapercenter.com*. Viitattu 7.9.2023.
2. ↑  Guangzhou International Finance Centre wins 2012 RIBA Lubetkin Prize *ArchDaily*.  17.10.2012. Viitattu 7.9.2023. (englanniksi)
**Adam Reusner** (**Reissner, Reussner)** (1496–1575 Mindelheim (Mündelsheim), Baijeri, Saksa) oli saksalainen mystikko, kirjoittaja, runoilija ja virsirunoilija.

Hän opiskeli Wittenbergissä vuodesta 1521 hepreaa ja kreikkaa Johann Keuchlinin johdolla. Siellä hän tutustui reformaattori Martin Lutherin ajatuksiin. Hänestä tuli Georg von Freundsbergin yksityissihteeri ja seurasi häntä sotaretkelle Italiaan vuosina 1520–1527. Rooman valloituksen jälkeen vuonna 1527 hän palasi Saksaan ja vietti jonkin aikaa Strassburgissa, missä hänestä tuli Caspar Schwenkfeldtin ystävä ja kannattaja ja koki siellä uskonnollisen heräämisen. Asuttuaan Frankfurt am Mainissa jonkin aikaa hän muutti Mündelheimiin. Tietojen mukaan Reusner kuoli Mündelheimissa noin vuonna 1575.

Adam Reusner kirjoitti virsiä jo vuonna 1530. Wolfenbüttelissä on tallella käsikirjoitus *Tegliches Gesangbuch. .. durch Adam Reusner*, joka sisältää yli 40 hänen kirjoittamaansa virttä.

Johann Sebastian Bach on käyttänyt Reusnerin kirjoittamien virsien säkeistöä joissakin kantaateissaan 2/6, BWV 106/4 ja passioissaan BWV 244/32 (Matteuspassio), BWV 247/5, (Markuspassio).

Yksi hänen virtensä on edelleen säilynyt virsikirjoissa "In dich hab' ich gehoffet, Herr" joka on Raamatun psalmin 31 parafraasi. Virsi on painettu ensimmäistä kertaa Augsburgissa vuonna 1533. Virsi on aikaisemmin ollut myös Suomen evankelis-luterilaisen kirkon virsikirjassa, vuoden 1939 vk:ssa virsi 359. "Sinuhun, Herra, uskallan". Virsi on Ruotsin kirkon vuoden 1986 virsikirjassa virsi 550 "På dig jag hoppas, Herre kär". Suomenkielinen teksti "Oi Herra, sinä toivoni" on Niilo Rauhalan uudistama käännös Hemminki Maskulainen v:n 1605 virsikirjan tekstin pohjalta.

Lähteet
-------

1. ↑  Adam Reissner *hymnary.org*. Viitattu 21.2.2022. (englanniksi)
2. 1 2  Adam Reusner *bach-cantatas.com*. Viitattu 21.2.2022. (englanniksi)
3. ↑  Per Olof Nisser, Inger Selander, Hans Bernskiöld: *Psalmernas väg Kommentaren till text och musik i Den svenska psalmboken*
Band 3 Psalmerna 421-651 Liturgiska sånger 652-700*, s. 301. Wessmans musikförlag AB Visby, 2019. ISBN 978-91-877-1068-1. (ruotsiksi)*


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Tšekki
* Alankomaat
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* RISM
* IdRef

 |

 |
Bergiuksen kunniaksi nimetty töyhtötiira (*Sterna bergii*).
**Karl Heinrich Bergius** (noin 1790 – tammikuu 1818 Kapkaupunki) oli saksalainen (preussilainen) luonnontieteilijä, rakuuna ja apteekkari Küstrinistä, Brandenburgista.

Bergius palveli Preussin armeijan ratsuväessä Napoleonin sodissa, ja hänelle myönnettiin rautaristi. Myöhemmin hän opiskeli farmasiaa Berliinissä. Täällä hän kiinnostui kasvitieteestä ja perehtyi siihen Martin Lichtensteinin johdolla Berliinin Eläinmuseossa. Lichtenstein rohkaisi häntä lähtemään Etelä-Afrikkaan Kapmaahan. Bergius saapui Kapkaupunkiin 1815 toimiakseen apteekkarin apulaisena ja kerätäkseen näytteitä Eläinmuseolle. Hän kuoli tuberkuloosiin tammikuussa 1818.

Bergiuksen kunniaksi Lichtenstein nimesi töyhtötiiran (*Sterna bergii*). Kasveista hänen nimeään kantavat *Diascia bergiana* (Link & Otto), *Ficinia bergiana* (Kunth) ja *Ophioglossum bergianum* (Schltdl.).

Lähteet
-------

* Chansigaud, Valérie 2009: *The History of Ornithology*, s. 182. - New Holland Publishers. Mame, Ranska. ISBN 978 1 84773 433 4

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Tieteilijät | 
* International Plant Names Index

 |
|  |
| Henkilöt | 
* Deutsche Biographie

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Rheintorturm Bodenjärven rannalla
**Konstanz** on yliopistokaupunki Etelä-Saksassa Baden-Württembergin osavaltiossa, Bodenjärven rannalla. Se on samannimisen piirikunnan hallintokeskus. Kaupungissa oli kesäkuun 2022 lopussa 85 518 asukasta, ja sen pinta-ala on 54,1 neliökilometriä. Konstanz sijaitsee aivan Sveitsin rajalla Kreuzlingenin kaupungin naapurina Reinin varrella.

Historiaa
---------

Konstanzin kirkolliskokous pidettiin vuosina 1414–1418.

Konstanz ja Kreuzlingen muodostavat käytännössä yhteisen kaupunkialueen. Toisen maailmansodan aikana jätettiin kaupungissa valot päälle yöajaksi. Siksi liittoutuneet luulivat kaupunkia osaksi Sveitsiä, eikä kaupunkia siten pommitettu.

Liikenne
--------

Konstanzista pääsee junalla sekä Saksaan että Sveitsiin. Lähin lentoasema sijaitsee Friedrichshafenissa Saksassa, jonne pääsee nopeimmin Bodenjärven ylittävällä lautalla. Lähimmät kansainväliset lentokentät ovat Stuttgartin, Baselin ja Zürichin lentoasemat.

Muuta
-----

Zeppeliiniin keksijä Ferdinand von Zeppelin syntyi Konstanzissa.

Konstanzen ystävyyskaupungit ovat:

* Fontainebleau Ranskassa
* Richmond-upon-Thames Englannissa
* Lodi Italiassa
* Tábor Tšekissä
* Suzhou Kiinan kansantasavallassa.

Lähteet
-------

1. 1 2 3  Konstanz in Zahlen 2022 (PDF) (s. 3–4) Stadt Konstanz. Viitattu 19.5.2023. (saksaksi)
2. 1 2  Bevölkerung der Gemeinden Baden-Württembergs am 30. Juni 2022 (PDF) (s. 13) Statistisches Landesamt Baden-Württemberg. Viitattu 19.5.2023. (saksaksi)

Aiheesta muualla
----------------

* Kuvia tai muita tiedostoja aiheesta **Konstanz** Wikimedia Commonsissa

* Kaupungin viralliset internetsivut (saksaksi)
**Keteeni** eli **etenoni** (C2H2O) on yksinkertaisin keteeneihin kuuluvista orgaanisista yhdisteistä. Sitä käytetään laajasti valmistettaessa muita yhdisteitä orgaanisella synteesillä.

Ominaisuudet
------------

Keteeni on huoneenlämpötilassa väritön voimakkaasti pistävänhajuinen kaasu. Keteeni on erittäin elektrofiilinen ja hyvin voimakkaasti reaktiivinen yhdiste. Huoneenlämpötilassa se dimerisoituu hyvin helposti muodostaen diketeeniä. Elektrofiilisyytensä vuoksi se reagoi voimakkaasti nukleofiilisten aineiden kuten veden, alkoholien ja ammoniakin kanssa. Tyypillisiä keteenin reaktioita ovat muun muassa setylaatiot ja sykloadditiot. Keteeni liukenee asetoniin, estereihin, dietyylieetteriin ja pienissä määrin hiilivetyihin.

Valmistus ja käyttö
-------------------

Keteeniä voidaan valmistaa usealla eri tavalla. Reaktiivisuutensa vuoksi keteeniä ei voida varastoida pitkiä aikoja ja tuotettu keteeni käytetään tyypillisesti hyvin nopeasti sen valmistamisen jälkeen. Tyypillisin teollinen yhdisteen valmistusmenetelmä on etikkahapon pyrolyysi. Pyrolyysi suoritetaan tyypillisesti putkivirtausreaktorissa alennetussa paineessa 740–760 °C lämpötilassa ja katalyyttinä käytetään trietyylifosfaattia. Sivutuotteena etikkahapon pyrolyysissä voi muodostua metaania, vetyä, hiilidioksidia, hiilimonoksidia, eteeniä ja propadieeniä. Yhdistettä voidaan tuottaa myös etikkahappoanhydridin tai diketeenin pyrolyysillä.

Vuonna 2006 keteeniä valmistettiin noin 600 000 tonnia. Suurin osa tuotannosta käytetään happoanhydridien kuten etikahappoanhydridien valmistamiseen karboksyylihapoista. Keteenistä valmistetaan myös useita muita merkittäviä teollisuuden käyttämiä kemikaaleja kuten diketeeniä, sorbiinihappoa, klooriasetyylikloridia, 4,4,4-trihaloasetoasetaatteja, isopropenyyliasetaattia, asetyyliasetonia, kanelihapon estereitä eli kinnamaatteja ja optisesti aktiivisia kiraalisia laktoneita.

Myrkyllisyys
------------

Myrkyllisyydeltään keteeni vastaa fosgeenia. Hengitettynä yhdiste ärsyttää hyvin voimakkaasti hengitysteitä aiheuttaen kurkkukipua, yskää ja vaikeutunutta hengitystä. Aine ärsyttää myös ihoa ja silmiä.

Lähteet
-------

1. ↑  Ketene – Substance summary *PubChem*. NCBI. Viitattu 12.4.2014.
2. 1 2 3 4 5 6  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 1211. Helsinki: Consalen Consulting, 2009. ISBN 978-952-92-5627-3.
3. 1 2 3 4  Raimund Miller, Claudio Abaecherli, Adel Said & Barry Jackson:*Ketenes, Ullmann's Encyclopedia of Industrial Chemistry*, John Wiley & Sons, New York, 2001. Viitattu 12.04.2014
4. 1 2 3  Christoph Taeschler: *Ketenes, Ketene Dimers, and Related Substances, Kirk-Othmer Encyclopedia of Chemical Technology*, John Wiley & Sons, New York, 2010. Viitattu 12.4.2014
5. ↑  Keteenin kansainvälinen kemikaalikortti Viitattu 12.4.2014.
**Gardens by the Bay** (suom. *puutarhat lahden äärellä*) on 101:n hehtaarin kokoinen puisto- ja puutarhakokonaisuus Singaporen keskusta-alueella, veden äärellä.

MRT:n Thomson–East Coast Linella oleva Gardens by the Bayn metroasema sijaitsee lähistöllä.

Puutarhat
---------

Flower Dome
Alueeseen kuuluu kolme puutarhaa: *Bay South Garden*, *Bay East Garden* ja *Bay Center Garden*, joista suurin on 54-hehtaarinen Bay South Garden. South Gardenissa on myös sisäpuutarharakennuksia, kuten *Flower Dome*, jonka Guinness World Records palkitsi maailman suurimpana lasisena kasvihuoneena vuonna 2015. Sen sisällä on replikoitu välimerenilmasto ja vaihtuvia kasvinäyttelyitä.

Supertreitä
Alueen tunnetuimpia rakennelmia ovat *Supertreet* (suom. *superpuut*). Supertreet ovat puunmuotoisia rakennelmia, jota toimivat pystysuuntaisina puutarhoina, ja ovat 25–50 metriä korkeita. Niitä on 18, joista suurin osa sijaitsee puiston *Supertree Grove* -alueella.

Lähteet
-------

1. ↑  Gardens by the Bay / Grant Associates *ArchDaily*.  17.7.2012. Viitattu 17.11.2023. (englanniksi)
2. ↑  Gardens by the Bay *www.visitsingapore.com*. Viitattu 17.11.2023. (englanniksi)
3. ↑  Explore Supertree Grove At Gardens By the Bay *www.gardensbythebaysingapore.com*. Viitattu 17.11.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Gardens by the Bay
**Koulukaverit -yhteisö** (www.koulukaverit.com) oli vuonna 2002 perustettu yhteisösivu, jolla on yli 900 000 käyttäjää. Palvelun avulla pystyi etsimään vanhoja koulukavereita kaikista Suomen kouluista joko kirjautumalla omaan kouluusi tai käyttämällä apuna oppilashakua. Koulutovereiden lisäksi palvelusta pystyi löytämään muitakin vuosien varrella kadonneita kavereita.

Koulukaverit-palvelun käyttö perustui käyttäjän henkilökohtaiseen kouluhistoriaan. Tästä syystä palvelun käyttö edellytti rekisteröitymistä. Täyttämällä palvelun profiilikortin pystyi jakamaan muiden kanssa omat mielenkiinnon kohteet ja linkittää profiilin muihin sosiaalisen median sivuihin.

Koulukaverit-sivustolla pystyi:

* muistella koulu- tai opiskeluaikaisia asioita keskustelu- ja tarinapalstalla
* katsella kouluaiheisia kuvia
* järjestää luokkakokouksia
* ottamaan yhteyttä vanhoihin koulukavereihisi
* kohdata vanhoja koulukavereita

Palvelua on uudistettiin vuoden 2010 aikana, ja se toimi vuoden 2010 tammikuusta lähtien Elisan portaalissa. Koulukaverit-sivuston suosion nostattamana perustettiin samalla periaatteella toimiva *Inttikaverit*-sivusto. Parin ensimmäisen viikon aikana Inttikaverit-sivustolle rekisteröityi lähes 25 000 kävijää

Sivusto on kesäkuusta 2021 lähtien suljettu. Inttikaverit.com suljettiin noin kymmenen vuotta aikaisemmin.

Lähteet
-------

* Koulukaverit *koulukaverit.com*.  Arkistoitu 29.10.2010. Viitattu 10.11.2010. (suomeksi)
* Koulukavereiden Facebook-sivut *facebook.com*. Viitattu 10.11.2010. (suomeksi)

### Viitteet

1. ↑  Koulukaverit siirtyivät inttiin, Ilta-Sanomat / Timo Poropudas, 17.6.2003, viitattu 17.12.2023
Ludwig Borchardt
Ludwig Borchardtin löytämä Nefertitin rintakuva.
**Ludwig Borchardt** (5. lokakuuta 1863 Berliini – 12. elokuuta 1938 Pariisi) oli saksalainen egyptologi.

Borchardt opiskeli aluksi Adolf Ermanin oppilaana arkkitehtuuria ja myöhemmin egyptologiaa. Vuonna 1895 hän matkusti Kairoon, ja yhdessä Gaston Masperon kanssa hän teki Egyptiläisen museon luettelon. Vuonna 1907 hän perusti Kairoon Saksan arkeologisen tutkimuslaitoksen (*Deutsche Archäologische Institut*) ja toimi sen johtajana vuoteen 1928.

Borchardt keskittyi erityisesti muinaisen Egyptin arkkitehtuuriin. Hän aloitti kaivaukset Amarnassa, josta hän löysi kuvanveistäjä Thutmosiksen työhuoneen, ja siellä kaiken keskellä oli kuningatar Nefertitin rintakuva, joka nykyisin on Berliinin egyptiläisessä museossa. On syntynyt kiistaa väitteestä, että hän salakuljetti Nefertitin rintakuvan Egyptistä väittämällä, että se oli kipsistä tehty tekele. Toisaalta veistosta on myös väitetty väärennökseksi.

Borchardt johti kaivauksia myös Heliopoliissa ja Vanhan valtakunnan ylhäisön hautojen kaivauksia Abu Gorabissa.

Julkaisut
---------

* Baugeschichte des Amontempels von Karnak (1905)
* Die Annalen und die zeitliche Festlegung des Alten Reiches der ägyptischen Geschichte (1917)
* Quellen und Forschungen zur Zeitbestimmung der Ägyptischen Geschichte, 3 Bde. (1917-1938)

Lähteet
-------

1. ↑  Kuulua Nefertiti-patsasta väitetään väärennökseksi Yle.fi. Viitattu 9.5.2009.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Tieteilijät | 
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
Prismalla voidaan toteuttaa spektrometri, joka ei ole kovin tarkka.
Nykyaikainen Echelle-spektrometri kaavakuvana.Se perustuu kahteen hilaan. Hilat ovat uurrettuja lasista tms. aineesta tehtyjä levyjä, jotka kykenevät hajottamaan valoa spektriksi diffraktio-ilmiön avulla. Tätä spektrometriä käytetään tähdistä lähtevän valon tarkkaan analysoimiseen.
**Spektrometri** eli **spektroskooppi** on laite, jolla voidaan havaita ja tutkia esimerkiksi valon spektriä. Jos spektrometrissä on spektrin tallentava kamera, se on *spektrografi*.

Kun jonkin kappaleen lähettämästä valosta aikaansaatua spektriä tutkitaan spektrometrillä,
siitä saadaan selville tietoja kappaleen kemiallisesta koostumuksesta ja joskus myös liiketiloista. Esimerkiksi tähden spektri voi kertoa sen lämpötilasta, pyörimisestä ja kemiallisesta koostumuksesta.

Spektri aikaansaadaan prismalla, hilalla tai interferometrillä. Hila on lasilevy, jossa on uurteita, jotka tuottavat spektrin. Se voi olla joko heijastava tai läpäisevä.

Spektrometri koostuu kollimaattorista, hajotusjärjestelmästä, mahdollisista objektiiveistä ja mittauselementeistä.

Katso myös
----------

* spektrofotometri
* Spektroskopia
* Spektrianalysaattori
$not vuonna 2020.
**$NOT** (oik. **Edy Edouard**, s. 16. joulukuuta 1997) on yhdysvaltalainen rap-artisti, laulaja ja lauluntekijä.

Edouard syntyi New Yorkissa, mutta muutti West Palm Beachiin, Floridaan 7-vuotiaana, jossa hän aloitti uransa SoundCloudissa vuonna 2016. Edouard nousi kuuluisuuteen julkaisemalla sinkkunsa "*Gosha*" syyskuussa 2018.

Aikainen elämä
--------------

Edouard muutti West Palm Beachiin, Floridaan 7-vuotiaana.

Ura
---

### 2017: Uran alku

Edouard aloitti uransa vuonna 2016 lukion aikana. Häntä inspiroi muun muassa Xavier Wulf, Bones, Yung Lean, Lil Wayne ja Tyler, The Creator.

### 2018-2019: The Ti$$ue Files ja "Gosha"

24. huhtikuuta 2018, $NOT julkaisi ensimmäisen EP:n nimeltään *The Ti$$ue Files*, mukana Cameronazi ja Subjectz. Tämä EP oli $NOT:in edeltävä julkaisu ennen "Gosha":n julkaisua 7. syyskuuta 2018. $NOT:in single "Billy Boy" oli mukana HBO:n amerikkalaisen teinidraaman "Euphoria" pilottijaksossa.

### 2020-nykyaika: *- Tragedy +* ja *Beautiful Havoc*

Sinkkujen "Gosha" ja "Megan" kuuluisuuden jälkeen, $NOT allekirjoitti sopimuksen levy-yhtiön 300 Entertainment kanssa. 6. marraskuuta 2020, $NOT julkaisi debyyttialbuminsa, *- Tragedy +*, jossa mukana Maggie Lindemann ja Wifisfuneral ja sisältää edellä mainitut sinkut.

24. syyskuuta 2020, $NOT julkaisi "Revenge", hänen ensimmäinen singlen hänen toiselta albumilta, ja Cole Bennettin ohjaaman musiikkivideon rinnalla hänen multimediayrityksessään Lyrical Lemonade. $NOT yhdistyi Flo Millin kanssa projektin toiselle singlelle "Mean" 15. lokakuuta 2020. $NOT julkaisi 30. lokakuuta 2020 hänen toisen studioalbumin nimeltään *Beautiful Havoc*. Projektissa oli mukana Iann Dior, Denzel Curry ja Flo Milli, ja se debytoi sijalle 172. Billboard 200-listalla. $NOT julkaisi viisi musiikkivideota albumin julkaisun jälkeen: "Who Do I Trust" 5. marraskuuta 2020, "Watch Out" 13. joulukuuta 2020, "Like Me" 15. tammikuuta 2021, "Sangria" (mukana Denzel Curry) 17. helmikuuta 2021, ja "Life" 30. maaliskuuta 2021. 

9. huhtikuuta 2021, $NOT julkaisi singlen "Whipski", jossa on mukana rap-artisti Lil Skies. Whipskistä tuli Edouardin ensimmäinen kappale, joka ylsi Bubbling Under Hot 100 Singles -listalle.

Diskografia
-----------

### Albumit

* *- Tragedy +* (2020)
* *Beautiful Havoc* (2020)

### EP:t

* *The Ti$$ue Files* (2018)

Lähteet
-------

1. ↑  $not Talks - TRAGEDY + *Office Magazine*.  17.3.2020. Viitattu 27.11.2023. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Snot (rapper)
**24: Redemption** on vuonna 2008 ensi-iltansa saanut televisioelokuva. Elokuva perustuu *24*-televisiosarjaan, ja se sijoittuu ajallisesti sarjan kuudennen tuotantokauden jälkeiseen aikaan ja toimii esinäytöksenä seitsemännelle tuotantokaudelle, jota alettiin esittää Yhdysvalloissa tammikuussa 2009.

Elokuvan tapahtumat sijoittuvat kuvitteelliseen Afrikan valtioon Sangalaan, jossa Yhdysvaltain hallituksen etsimä Jack Bauer toimii avustustyöntekijänä ja päätyy tahtomattaan keskelle sotilasvallankaappausta. Samaan aikaan Yhdysvalloissa on uuden presidentin Allison Taylorin virkaanastujaispäivä. Tapahtumat etenevät sarjan tapaan reaaliajassa, kello 15.00–17.00.

Elokuva ensiesitettiin Yhdysvalloissa Fox-kanavalla 23. marraskuuta 2008, ja se julkaistiin DVD:llä pidennettynä versiona kaksi päivää myöhemmin. Ensiesitystä seurasi keskimäärin noin 12 miljoonaa katsojaa. Elokuva sai viisi Emmy-ehdokkuutta, ja Kiefer Sutherland oli ehdolla myös Golden Globe -palkinnon saajaksi roolistaan Jack Bauerina.

Juoni
-----

Yhdysvaltain hallitusta pakoileva entinen liittovaltion agentti Jack Bauer tekee avustustyötä Afrikan Sangalassa, Okavangon amerikkalaiskoulussa. Hallitus on jo yli vuoden yrittänyt saada Baueria vastaamaan kidutussyytteisiin, jotka koskevat tämän käyttämiä kovakouraisia kuulustelumenetelmiä.

Jokin taho Yhdysvaltain hallituksesta on toimittanut sotapäällikkö Jumalle aseita ja tämä suunnittelee sotilasvallankaappausta. Hän pakkovärvää lapsia sotilaiksi ja hänen joukkonsa hyökkäävät kouluun. Jackin ainoa keino pelastaa lapset on viedä heidät Yhdysvaltain suurlähetystöön, jonka väistyvä presidentti Noah Daniels on kuitenkin määrännyt evakuoitavaksi.

Pääosat
-------

|  |  |  |
| --- | --- | --- |
|   Kiefer Sutherland   | … |   Jack Bauer
  |
|   Robert Carlyle   | … |   Carl Benton
  |
|   Gil Bellows   | … |   Frank Tramell
  |
|   Tony Todd   | … |   Kenraali Juma
  |
|   Jon Voight   | … |   Jonas Hodges
  |
|   Cherry Jones   | … |   presidentti Allison Taylor
  |
|   Colm Feore   | … |   Henry Taylor
  |
|   Powers Boothe   | … |   väistyvä presidentti Noah Daniels
  |

Lähteet
-------

1. ↑  24: Redemption - An Easter Egg and Some Ratings *BuddyTV.com*.  24.11.2008. Viitattu 25.3.2016. (englanniksi)
2. ↑  24: Redemption *Emmys.com*. Viitattu 25.3.2016. (englanniksi)
3. ↑  Winners & Nominees 2009 (Best Performance by an Actor in a Limited Series or a Motion Picture Made for Television) *Goldenglobes.com*. Viitattu 25.3.2016. (englanniksi)

Aiheesta muualla
----------------

* *24: Redemption* Internet Movie Databasessa. (englanniksi)
**Argentiinan geologia** käsittää Argentiinan kallioperään, maaperään ja niihin kätkeytyviin luonnonvaroihin liittyviä seikkoja.

Kallioperä
----------

Maan länsiosassa on osa Andien vuoristosta. Monet joet virtaavat kohti Tyyntämerta Andien välissä sijaitsevia kanjoneita pitkin.

Andien vuoristo on poimuvuoristo, joka syntyi 60 miljoonaa vuotta sitten. Andit muodostavat 7000 km pitkän vuorijonon ja se on maailman pisin vuorijono. Andit kuuluvat Kordillieerien vuoristoon, joka menee läpi Etelä- ja Pohjois-Amerikan. Andeilla on useita vuoriryhmiä, joiden välissä on ylänköalueita. Vuoriston alueella ei ole pitkiä ylityöntövyöhykkeitä, vaan ainoastaan lyhyitä maan kuoren peittymiä.

Maaperä
-------

Argentiinan itäosassa sijaitsevan Pampan aroalueella maaperä koostuu enimmäkseen hiekasta ja sorasta, mitä joet ovat kuljettaneet Andeilta. Maan eteläosa kuuluu Patagonian tasankoon. 

Patagonian tasangon pääalueen ja Andien välissä sijaitsevien järvien seudulla on jäätikköaltaita ja moreenikerrostumia.

Tulivuoret
----------

Andeilla on toimivia tulivuoria ja Chilen rajalla on tulivuoriketju. Yksi tulivuorista on Aconcagua, joka on maailman korkein vuori joka ei kuulu Himalajaan.

Kaivannaiset
------------

Argentiinalla on merkittävät malmivarat, mutta niiden hyödyntäminen on alkanut myöhään. Maassa on kultaa, hopeaa, kuparia ja litiumia.

Argentiina on maailman 20. suurin kullantuottaja, ja vastaa noin yhdestä prosentista maailman kullantuotannosta. Useimmat suuret kultakaivokset ovat San Juanin ja Santa Cruzin maakunnassa.

Argentiinalla on merkittävät liuskeöljy- ja liuskekaasuvarat.

Lähteet
-------

1. 1 2 3  Ray Hudson: *Geographica, maailmankartasto, maanosat, maat, kansat*, s. 443. Suomentanut Jorma Hannula, Outi Kaskinen, Janne Kostamo, Mikko Lantz, Olli Ruth, Heikki Seppä, Mika Tammilehto, Allan Tiitta, Matti Tikkanen, Sanna Vaalgamaa. H.F.Ullmann, 2008. ISBN 978-3-8331-4130-0.
2. ↑  Vuoristot ovat syntyneet miljoonia vuosia sitten *Emaantieto 7*. Peda.net. Viitattu 14.8.2023.
3. ↑  Andit *Tiedonportailla.fi*. Viitattu 14.8.2023. *tarvitaan parempi lähde*
4. ↑  Patagonia *Britannica*. Viitattu 14.8.2023.
5. ↑  Mining *Argentina - Country Commercial Guide*. Viitattu 19.10.2023.
6. ↑  Gold production in Argentina and major projects *Mining Technology*. Viitattu 19.10.2023.
7. ↑  Energy - Oil & Gas *Argentina - Country Commercial Guide*. Viitattu 19.10.2023.

Aiheesta muualla
----------------

* Soil Map South America FAO
Marja Kolu vuonna 2017.
**Marja Kolu** (s. 1956 Keminmaa) on suomalainen kuvataiteilija ja kuvanveistäjä. Hänet tunnetaan erityisesti mosaiikkitöistään, joita on Jyväskylän seudulla, Kuopiossa, Oulussa ja Vieremällä.

Kolu valmistui Kankaanpään taidekoulusta taidemaalariksi vuonna 1981. Hän opiskeli myös Pietarin taideakatemiassa kuvanveistoa ja mosaiikkitaidetta sekä Tampereen ammattikorkeakoulussa. Kolu valmistui Jyväskylän yliopistosta filosofian maisteriksi 2014. 

Kolu on toiminut Jyväskylän taiteilijaseuran puheenjohtajana Jyväskylän kaupungin kulttuurilautakunnan jäsenenä ja Pohjanmaan taidetoimikunnassa.
Kolu toimi kuvataiteen läänintaiteilijana Keski-Suomessa. Mäntän kuvataideviikkojen kuraattorina Kolu oli vuonna 2001. Vuosina 2009-2011 hän oli Pohjanmaan läänintaiteilija Vaasassa.

Marja Kolulle myönnettiin taiteilijaeläke vuonna 2020.

Kolu on osallistunut myös kunnallispolitiikkaan.

Kuvia teoksista
---------------

* Lip-la-tus, 1988, Kuopio.Lip-la-tus, 1988, Kuopio.
* Aatamin puraisu ja rastatukkainen soffa, 2007, Jyväskylä.*Aatamin puraisu ja rastatukkainen soffa*, 2007, Jyväskylä.
* Vadelma, 2017 Vuores, Tampere.*Vadelma*, 2017 Vuores, Tampere.
* BAT-Lepakko, 2017, Vuores, Tampere.*BAT-Lepakko*, 2017, Vuores, Tampere.

Lähteet
-------

1. 1 2 3  Jarkko Mänttäri: Marja Kolu Pohjanmaalle kuvataiteen läänintaiteilijaksi *Kansan Uutiset*.  21.12.2009. Viitattu 29.9.2018.
2. ↑  Curriculum vitae *marjakolu.fi*. Viitattu 29.9.2018.
3. ↑  Taiteen ja taiteilijan historiaa: Marja Kolu *AGON*. Viitattu 25.4.2018.
4. ↑  Kolu, Marja: *Julkisten taidehankintojen menetelmät 2000-luvun Suomessa - Yksittäisen taiteilijan näkökulma*. Pro gradu -tutkielma. Jyväskylän yliopisto, 2014. Teoksen verkkoversio.
5. ↑  Kolme uutta läänintaiteilija Pohjanmaan taidetoimikuntaan *Ilkka*.  17.12.2009. Viitattu 29.9.2018.
6. ↑  Visuaaliset taiteet *Taiteen edistämiskeskus*.  27.2.2020.  Arkistoitu 4.8.2020. Viitattu 8.6.2020.

Aiheesta muualla
----------------

* Kolun kotisivut
* www.lafka.fi
* Kuvataiteilija Marja Kolu puhuttelee kierrätystaiteellaan *Savon Sanomat* 2008
**Miles Prower** (tunnetaan paremmin lempinimellä **Tails**) on 8-vuotias *Sonic the Hedgehog* -sarjoissa esiintyvä Segan kehittämä kuvitteellinen kettuhahmo. Hänen nimensä juontuu sanaleikistä "miles per hour" (mailia tunnissa), jolla verrataan Sonicin nopeutta äänennopeuteen. Hän pystyy liikkumaan lähes yhtä nopeasti kuin Sonic pyörittämällä häntiään kuin potkuria.

Varhaisissa peleissä Sonic on Tailsin idoli ja hän seuraa tätä joka paikkaan. Aluksi Sonic yrittää karistaa Tailsia kannoiltaan, mutta lopulta hän vaikuttuu ketun kyvyistä pysyä perässä. Nykyään Sonic ja Tails ovat parhaita kavereita.

Pelit
-----

Tails teki debyyttinsä Sega Master Systemin ja Sega Game Gearin pelissä *Sonic the Hedgehog 2 (8-Bit)* vuonna 1992. Monet tosin ovat tutustuneet Sonicin parhaaseen ystävään vasta Sega Mega Drive -versiossa.

Tailsilla on myös kaksi omaa peliä: 

* *Tails’ Skypatrol* (1995)
* *Tails Adventure* (1995)

Ikä
---

Peleissä Tails on aina ollut 8-vuotias.

Kyvyt
-----

Tails pystyy suorittamaan samoja liikkeitä kuten Sonic (mm. Spin Dash ja pallona pyöriminen). Juostessaan kovaa Tails pyörittää häntiään perässään kuin lentäessään, minkä ansiosta hän pystyy liitämään, mutta hän on silti hitusen hitaampi kuin Sonic. Erikoisimmat taidot Tailsilla ovat lentäminen (myös lentokoneilla kuten *Tornadolla*) ja uiminen (Sonic ei ole koskaan oppinut uimaan).
Uusimmissa peleissä (kuten *Sonic Adventure*, *Sonic Advance*, *Sonic Advance 2* ja *Sonic Advance 3*), Tails hyökkää sivaltamalla hännillään.

Tails ei ole erityisen älykäs *Adventures of Sonic the Hedgehogin* eikä *Sonic the Hedgehog* -animaation alkupään jaksoissa, eikä myöskään varhaisimmissa Archien *Sonic the Hedgehog* -sarjakuvissa, toisin kuin peleissä, *Sonic the Moviessa* ja *Sonic X*:ssä, sekä nykyisissä Archien *Sonic the Hedgehog* -numeroissa.
Tailsilla on paljon mekaanisia lahjoja. *Sonic X* -animaatiossa Tailsin ja Sonicin ystävystyessä Tails korjaa ja maalaa Sonicin lentokoneen *Tornadon*.

Tails on naiivi ja huippuälykäs ja hänen älykkyysosamääränsä on lähes sama kuin Tri Ivo "Eggman" Robotnikin eli 300 ellei enemmänkin. *Sonic Battle* -pelissä hänellä on hyökkäys nimeltä "IQ 400 Attack" (ÄO 400 -isku).

Muut esiintymiset
-----------------

Tails esiintyy Archie Comicsin *Sonic the Hedgehog* -lehdessä mutta myös *Sonic X*- ja *Sonic Universe* -lehdissä.
Animaatiot, joissa Tails esiintyy, ovat *Adventures of Sonic the Hedgehog*, *Sonic the Hedgehog*, *Sonic the Hedgehog: The Movie* ja *Sonic X*.

Lähteet
-------

1. ↑  Sonic Team: Tails virallinen merkki profiili Sega of Japan.  Arkistoitu 25.9.2011. Viitattu 28. heinäkuuta 2010. (japaniksi)

Aiheesta muualla
----------------

* Miles "Tails" Prower – Sonic News Network (englanniksi)
* Miles "Tails" Prower – WikiFur (englanniksi)
**Noah Schnapp** (s. 3. lokakuuta 2004 New York, Yhdysvallat) on yhdysvaltalainen näyttelijä. Hän näytteli Will Byersiä tieteissarjassa *Stranger Things*.

Schnapp on näytellyt myös pienissä rooleissa muissakin TV-sarjoissa.

Hänet on tunnettu kansanmurhaa tukevana valkoisena miehenä, joknka IQ on perus valkosen amerrikkalaisen tasoa. Hän uskoo muun muassa Israelin propagandaa, joka valehtelee asioista koskien Gazaa, palestiinalaisia ja hamasta (joo säälittävää tiedän). Hän on saanut huomiota videossaan, jossa jakaa tarroja joissa sanotaan ''Zionism is sexy''. Äskeittäin hän myös julkaisi instagram tililleen pitkän kirjoitetun tekstin siitä kuinka hän on huolissaan juutalaisista siskoistaan ja veljistään, jotka kärsivät Israelissa. Tekstissä hän vakuttaa olevansa peloissaan veljiensä ja siskojensa puolesta, (vaikka hehän juuri palestiinalaisia tappavat). Sillä aikaa kun lapsia tapetaan Israelin toimesta. Israelin ja Gazan välillä ei ole sota vaan kansanmurha, jota Israel toteuttaa. Eikä uskonto liity mitenkään asiaan, koska tosi juutalaiset eivät tappaisi omia kansalaisiaan.

Lähteet
-------

1. ↑
2. ↑  Noah Schnapp *IMDb*. Viitattu 18.3.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Korea
* Alankomaat

 |
|  |
| Taiteenala | 
* MusicBrainz

 |

 |
**Anders (Antti) Tuomikoski** (19. heinäkuuta 1842 Pyhäjoki – 1. toukokuuta 1932 Liminka) oli suomalainen valtiopäivämies ja Suomalaisen puolueen kansanedustaja.

Tuomikosken vanhemmat olivat maanviljelijä Erkki Viirret-Tuomikoski ja Anna Greeta Fors ja puoliso vuodesta 1866 Vilhelmiina Tuorila (k. 1916). Tuomikoski ei käynyt varsinaista koulua. Valtiopäivämies ja lukkari Pietari Päivärinnan tukemana hän sen sijaan opiskeli laulua ja pääsi sitten ensin lukkarin apulaiseksi 1862–1868 sekä myöhemmin vuonna 1875 lukkarin virkaan Liminkaan. Lukkarin työtään Tuomikoski arvosti suuresti ja hoiti tehtävänsä niin hyvin, että hänelle myönnettiin Director cantus -arvonimi. Kiinnostuksen yhteiskunnallisiin asioihin Tuomikoski sai varmaan ainakin osittain Päivärinnalta. Tuomikoski toimi kunnankirjurina 1865–1905 ja muissa kunnallisissa tehtävissä ennen valtiopäivämiesuraansa. Hän oli myös säästöpankin hoitaja vuosina 1882–1897 ja 1900–1919 sekä Oulun läänin talousseuran puheenjohtaja 1908–1916. Tuomikoskelle myönnettiin kunnallisneuvoksen arvo 1909.

Tuomikoski toimi talonpoikaissäädyssä valtiopäivämiehenä seitsemän kertaa. Ensimmäisen kerran hänet valittiin valtiopäiville 1885 Oulun tuomiokunnan edustajana. Samaa tuomiokuntaa hän edusti 1888, 1894, 1897, 1899 ja 1900. Valtiopäivillä  1904–1905 hänet valittiin Kemin tuomiokunnan edustajaksi. Tuomikoski edusti myös Suomalaista Puoluetta vuosien 1908–1909 yksikamarisessa eduskunnassa. Kirkolliskokousten jäsen Tuomikoski oli 1886–1908 ja kuului muun muassa kirkkolakia ja uskonnonvapautta sekä tilattomien asemaa pohtineisiin valtionkomiteoihin.

Lähteet
-------

1. ↑  .aspx Antti Tuomikoski *Suomen kansanedustajat*. Eduskunta.
2. 1 2 3  Ilmari Heikinheimo: *Suomen elämäkerrasto*, s. 782. Helsinki: Werner Söderström Osakeyhtiö, 1955.
3. 1 2  Jouko Vahtola: *Liminka 1477–1977: Liminkalaisten historiaa*, s. 207–210. Limingan kunta ja seurakunta, 1977. ISBN 951-99115-3-7.
4. ↑  Viljo Hytönen: *Talonpoikaissäädyn historia. II Osa: Säädyn jäsenet, sihteerit ja tulkit*, s. 296–297. Helsinki: Otava, 1926.


|  |  |  |  |  |
| --- | --- | --- | --- | --- |
| 

| * n
* k
* m
Suomalaisen puolueen kansanedustajat 1908–1909 |
| --- |
|  |
| Eduskuntaryhmä(54) | 
* Aitamurto
* Ala-Kulju
* Antila
* Arajärvi
* Danielson-Kalmari
* Eronen
* Ha. Gebhard
* He. Gebhard
* Gripenberg
* Hainari
* Hallsten
* Halonen
* Hiltula
* Hjelt
* Ingman
* Junnila
* Kairamo
* Kares
* Kivilinna
* Kivioja
* Koivisto
* Kolkki
* Käkikoski
* Käpy
* Lagerlöf
* Laine
* Listo
* Malmivaara
* Myllylä
* Nevanlinna
* Nykänen
* Paasikivi
* Palmén
* Paloheimo
* Pohjanpalo
* Pullinen
* Pöysti
* Rajala
* Rannikko
* Rapola
* Reima
* Saraste
* Sipponen
* Soininen
* Torppa
* Tulikoura
* Tuomikoski
* Vaarala
* Vahe
* Vemmelpuu
* Virkkunen
* Wuorimaa
* S. Yrjö-Koskinen
* Y. Yrjö-Koskinen

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Anders Sunesen kuvattuna vuonna 1219 käydyssä Lindanisen taistelussa 1800-luvun kuvituskuvassa.
**Anders Sunesen** (myös *Andreas*, *Suneson*, *Sunesøn*, latinaksi: *Andreas Sunonis*, 1167 – 1228) oli tanskalainen Lundin arkkipiispa. Hän oli toimessaan Absalonin kuolemasta 21.maaliskuuta 1201 lähtien vuoteen 1228 asti. Hän on kirjoittanut latinalaisen käännöksen Skoonen laista ja oli koko elämänsä mukana kristillisen maailmankatsomuksen integroimisessa lainsäädäntöön. Hän johti veljensä kanssa tanskalaisten Suomeen tekemää ristiretkeä vuonna 1202.

Suenesin onnistui saamaan käyttöön kirkkoa merkittävästi hyödyttäneet kymmenykset, vaikka se oli kohdannut vastustusta Skoonen väestöltä jo Absalonin aikana. Kouluttaakseen pappeja omiin ajatuksiinsa, erityisesti valtion ja kirkon yhdistämistä koskien, hän kirjoitti didaktisen runon, Hexaëmonin, joka koostuu 8,040 latinalaisessa heksametrissä olevasta säkeestä.

Sunese oli Absalonin veljenpoika ja uskonnollisen poliittisen eliitin jäsen. Hän oli matkustanut paljon ja opiskellut teologiaa ja filosofiaa Pariisissa, sekä oikeutta Bolognassa ja Oxfordissa. Hän omaksui Euroopassa vallinneet ideat Kristittyjen Ristiretkistä. Vuonna 1202 hän johti veljensä kanssa ristiretkeä Suomeen ja pyrki vaikuttamaan Paaviin, jotta tämä aloittaisi ristiretket myös Baltian kansoja vastaan. Lopulta hän sai luvan perustaa piispan istuimen Tallinnaan ja vuonna 1219 hän seurasi Valdemar II:sta hänen sodassaan virolaisia vastaan, mikä oli osa Pohjoisia ristiretkiä. Tanskan laajentumista oikeuttavan myytin mukaan, tanskan lippu, Dannebrog, ilmestyi taivaalle ja putosi Valdemar II käsiin kun Sunesen nosti kätensä ja rukoili Tanskan voittoa virolaisia vastaan käydyn Lyndanisen taistelun aikana 15. kesäkuuta 1219.

Hän asui viimeiset vuotensa koillis-Skoonessa, jossa hän kuoli vuonna 1228 Ivön järvellä sijaitsevalla Ivön saarella. On arveltu, että hänen kuolemansa johtui leprasta. Anders Sunesen on haudattu sarkofagiin Lundin Katedraaliin.

Lähteet
-------

1. 1 2  Georg Haggrén, Petri Halinen, Mika Lavento, Sami Raninen ja Anna Wessman: *Muinaisuutemme jäljet*, s. 380. Gaudeamus, 2015.
2. ↑  The revolt of the Scanian population against Absalon is described in Gesta Danorum, Saxo Grammaticus' history of Denmark, chapter 15 and 16; in the Lund Cathedral obituary from the 13th century; and in the Zealand chronicle from approximately 1300.
3. ↑  Øresundstid.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Belgia
* Yhdysvallat
* Ruotsi
* Alankomaat
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |